
YELOD 31° NÜM: 11 2021 NOVUL PADS: 101 jü 112. 


O Volapükaflens valöpo! 


Bü tim anik pö tradut penäda klatädik bal vemo estunob, 
das Volapük me suemods katulik bundano fulöl no labon leigä= 
todi tefü el Namenstag Deutänapükik ud el name day Lingläz 
napükik. Hiel Hermann Philipps ettimo ekonsälom obe ad 
gebön subsati: nemadel. Latikumo eküpob, das vöd ot äbinon 
suvöfik timü Schleyer in gasedem Volapükik, ab too ädefon in 
vödabuks. Datuval äjinom primön vönaoloveikodi bisarik püka 
obsik: balflano ädatikom pro vödabuk vödis nezesüdik, kelis 
töbo ek ögebon-la pu balna, votaflano no ädapenom nulavödis 
ut, kels äkomädons igo in vödems oka it. 


Kiüpo nemadel ela Schleyer äbinon-li? Äbinos del degbalid 
novula. Mu luverato pänemom mebü hisaludan: Martinus’ di 
,Turones’ (nu Tours’ in Fransän). Lätikan äsevädom as meniz 
löfan vemik: samo ven äbinom krigan, seimna pö nügol ini zif 
ädecöpom lafi mäneda okik ad klotön lepöfani äflodöl. Leigüpo 
saludan ot äbitom nenmiseriko kol nims: ma konäd bal, 
„Martinus’ sekü neflagiäl äklänedom oki lekredanes in barak, bi 
äviloy stetön omi bijopi ta vil omik. Ye gans in barak äprimons 
ad kagön ed äsäklänedons bliböpi ela Martinus. Zuno äbüdom 
ad deidön e loetön ganis valik. 


Konot at dö gans binon tu lenaudodik, e cedob, das üfü 
saludäd oka el Schleyer binomöv saludan gudikum tefü nemaz 
del pro labans nema: Martin’. 


Loföl vipis gudikünosa reidanes redakan: 
PONA Sopo yE 


XI:102:2021 


SAP ROAGA (1). 


Tiäd rigik konotila fa ,Frank Roger’ pelautöla binon ,The Oracle’. 
Ini Volapük petraduton fa ,Hermann Philipps’. 

„O! logamöp süperik kion!” el Simon äsagom, ven irivoms 
belasömiti. 

„Kim kudom-li üfo tefü banorem?” el Martin ägespikom, e tio 
äfalom glunio. Xän äbinon lunüpik e töbik, e mans kil at älefenoms. 
Ätakädoms dü minuts anik, e posä inämikoms dönu, älöädoms ed 
äzilogoms. 

„Us binon”, el Simon äsagom älüjonölo logodi gianagretik se klif 
picidöli. „Ekö! roag. Lülogolsöd oni! Ekö! lekanaskil süperik, völad 
lekanik gretik!” 

„Otos binon kod, das elöpiokömobs isio”, el Martin äküpetom. 
„Spelobsöd, das odigädonös töbi!” 


„Roag logoton kuratiko somo, äsä ebepenoy oni”, el Gerald 
äkonstatom. „If no sevoböv osi gudikumo, sagoböv, das atos binon 
logod jibäldana ad ston ävedöl. U jimagivan ästoniköl.” 


„Nog balna tikädobsös dunädamodi obsik!” el Simon äsagom. 


„Ogolobs balan pos votikan lü roag. Alan obas kil olonülom ofe 
säki leigik, ob ogivob ofe moni nemödik, el Gerald ogivom ofe moni 
boso mödikumi, e fino el Martin ogivom ofe moni mödik. Ön mod at 
osetuvobs, va suäm flunon gespikis roaga.” 


„Töbo kredob, das oplöpobs-la me atos”, el Martin ämurom. „Ba 
te osmilöfükobs obis: zepön lukredi, lonülön säkis klife, keli lecedoy 
roagi, ed igo mogivön moni gudik pro atos.” 

„Jäfobs ad setuvön, va atos ojäfidon”, el Gerald ägesagom. 
„Fövö!” 

„Ai nog dotob dö atos”, el Martin älaidälom. ,„Vispobs säki obsik 
ini lil nedetik roaga, pladobs moni obsik ini mud ofa, e pos minuts 
anik gespik ofa osüikon se lil detik. Ba ek ninon, kel fredo sumon 
moni e luresitilon gespiki valemik. U ba atos binon cin fa nünöm 
pareigöl, u parat mu komplitik fa könäds pamufädüköl.” 


„Ag! o ,„Martin’! ya ebespikobs atosi valik. Tävageidians e fonäts 
jenavik valik fa obs pekonsälidöls äfümükons, das roag at binon 
legik, e das päbumon bü tumyels mödik. Mens in vilag, kö lotedobs, 
kredons, da roag ya jäfidon sis tim mu lunüpikün. Votaflano memäl 
koböfik onas ba no labon portati so lunüpik ini paset. Alo, atos bo 
obinon belifot kredabik. Nu leadobsös fovön! Atos ga binon kod, das 
ekömobs isio e das löpiogrämobs lü sömit bela at. No sevob, kisi ol 
vilol dunön, ab obo, no ogegolob nen tuvedots.” 


Els Martin e Simon no äprotestoms. Lätikan älügolom lü roag, du 
votans bofik boso äfagikoms dalestümo. El Simon änilükom mudi 
oka lü lil nedetik ed ävispom: „Kim obas oplöpom-li vemiküno?” 


Atos äbinon säk pibalädüköl. Ma konäd, säks no sötons binön tu 
patiks e mutons tefön dinädi pösodik. Klüliko äneodoms bosi, keli 
ökanoms leigodön. El Simon äleadom falön könädis anik ini mud 
roaga ed ätöbidom ad dalilön bosi, keli lil detik ösagon-la. 


Dü timil nos äjenon, e mans kil et ästebedoms seiliko utosi, kelos 
öfovon. Täno äjinos lü el Simon, das äkanom lilön noidi ad natemi 
vemik sümöli, ed äküpom vödis anik, äsva brekot spikota, keli vien 
ibeibladon. 


Ädunom stepi bal pödio ed egolom vifiko lü flens bofik oka. 
„Sagö!” Martin äsäkom. 


„Kredob, das roag äsagon: Utan, kel bitom süeniko me utos, keli 
labom, ogaenätom mödiküno”, ägespikom. 


„Ag! atos binon-li utos, keli nemoy sapoti bäldädik? Benö! ga no 
epelol mödikosi. Stebedobsös utosi, keli el Gerald olilom-la.” 
„Benö!” el Gerald äsagom. ,„Opelob kiloti suäma fa el Simon 
epelöla. Nomo, dub kayot gretikum sötoy-la getön mödikumosi. No 
sevob, va atos i baibinon tefü roags, ab suno osetuvob osi.” 

Ägolom lü klif, ävispom säki ini lil, äjedom bankazötis anik ini 
mud, ed ästebedom. Atna roag no ägespikon sunädo. Minuts anik 
äpasetikons, lefogs äpubons ed ädagükons soli, vienil äblinon koldüli 
süpik. Fino el Gerald ätovom doati, bi äcedom, das älilom gespiki. 


Ägegolom lü votans ko logod bluvik. 
„Ķis-li?” el Martin äsagom. „Säkäd dabinon-li üfo?” 

„No fümob dö sinif gespika”, el Gerald ägeom. „Primo äcedob, 
das gespik roaga no etefon voiko säki, ab ba te no esuemob oni. Ba 
mutob betikön oni, sukön sinifis klänedik, steifülön ad tikädön oni 
dibätiko, vätälön plänädis difik kol ods.” 

„Kisi üfo roag äsagon-li?” el Simon äsäkom. ,„Egetol-li gespiki, 
kel diston de ut, keli ob egetob?” 

El Gerald äsiom kapo. „Roag äsagon: Utan, kel no desirom 
gespiki, no sötom säkön. Atos bo no binon gespik voik tefü säk oba, 
pläsif tikädoy oni ba ön mod valemikum. Kisi cedols-li? o flens!” 


El Simon äsagom: „Ba roag vilon notodön, das binos nensiämik 
ad lonülön telna säki leigik, igo if peloy mödikumosi.” 

„Valikos at binon luspikot voik”, el Martin ägesagom. ,Cedob, 
das is nespälobs timi e moni obsikis.” 


„No sagolöd, das no vilol plu keyufön pö desinod obsik!” el 
Simon äsagom. ,Atos onosükonöv dinädi lölik at.” 


„Nö! ofövob osi”, el Martin älesiom. „Anu oduinob dili obik 
atosa.” Ägolom lü roag, älonülom säki okik, äjedom tufi bankazötas 
ini mud roaga, ed ästanom blümiko ad dalilön gespiki. No ämutom 
stebedön so lunüpo äs el Gerald, e skaniko ägegolom lü bofikans 
votik. 


„Vilols-li lilön utosi, keli roag sonemik äsagon obe? Utan, kel 
mojedom fopiko valikosi, keli labom, fino olabon namis vagik. 
Filosop pöfädik kion! Dasevols-li, moni viomödik epelob pro nesiäm 
at? Ga esagob oles, das atos binonöv nespäl tima. Mogolob isao. 
Ologobs odis in lotidöp.” 


„Stebedolöd!, o ,Martin’! Takedolöd! No perolös okreigi! Roag 

no spikon ön mod nemedik. Mutoy tikädön e plänädön kalöfiko 
vödis ona. Ba kanobs suemön sinifi onas te pos döbats lunüpik, pos 
fomam teoras e tateoras. No sötobs...” 
„Finodö! o ,Simon’!” el Martin ävüspikom sagi oma. „Te cütol 
oli it. Tikäds, plänäds, teors ... Enespälobs moni obsik; ed enespälob 
mödikumosi ka ol ed el Gerald pekobonumölo. Levemo favob sekü 
nesiäm lölik at. Ebinosöv gudikum, if no ekömobsöv isio.” 


Ädeflekom oki ed ämogolom vutiko. Fövot ofovon. 

FABS DÖ NIMS (3). 


Fa Evgeny Khvalkov’, stabü lölet dö , Reynard’: renar; 
ini Volapük petradutöl fa ,Daniil Morozov’. 


Jijevod seimik vemo äglötof kol stäg, kel äsevädon as vifikün 
nimas. Ibä no äfägof ad leigön tefü on demü atos, äsludof ad deidön 


oni. Ed äsagof mene: 


„Fanobsös kobo stägi! Oniks mit, skin e honem vemo völadons.” 


„Lio üfo odunobs-li osi?” men ästunikon. ,„Stäg rönon vemo 


vifiko. Igo nemoy oni vifafutiki.” 


„Balugiko omonitol su ob”, jevod äsagof, „ed ön mod somik 


ofanobs oni.” 


So ädunons. Dü del lölik äyagons stägi, ab no äbinos ma näms 
onsik ad vegamorivön oni. Fino jevod pädafenükof. 


„Nexänolöd de ob!” äsagof mene. 


1? 


„Bö! lenö 


men äsagon. „No binob so fopik! Nu binob cif olik. 


Ol labol mütömi len särvig olik, fräni in lumud olik, eb ob labob 
stirajainädi in nams obik e stigädianis len futs obik. Denu odünol obi 


ed odunol alutosi, kelosi uvilob.” 


Somikos reifon utanis, kels glötons kol votikans. Ga sagoy: 
„No sebolöd sepi pro votikan! bi ol it ofalol usio. ” m 


2237. Tims glamatik. 


Pul sembal pesäkom in xam: 
„lims lio-mödik sibinoms in 
glamat?“ — Pul: „Kil“. — Xamel: 
„Kioms binoms tims at?“ — Pul: 
„lims at paisagoms: Gödeli gudik! 
deli gudik! e vendeli gudik!“ ; (pla: 
patüp, petüp, potüp). 

El „Volapükabled lezenodik. (Cala- 


bled vpa.)”. 1891. Nüm: 125 (mayul). 
Pad: 539. 





[Nüm pübota:] 
2237. Tims gramatik. 

Hipul semik pebesäkom pö 
xam: „Tims liomödik dabinons-li in 
gramat?” 

Pul: „Kils”. 

Xaman: „Kins binons-li tims 
at?” 

Pul: „Tims at ai pamalons so: 
Gödi gudik! deli gudik! e soari 
gudik!” (pla els presenatim, pase- 
tatim, fütüratim). 

DOG ELAS ,BASKERVILLES’. 


Fa hiel ,Arthur Conan Doyle’. Petradutöl fa hiel ,Oleg Temerov’. 
Tradutod papübon bai koräkots pülik fa hiel , Daniil Morozov’. 


KAPIT FOLID (dil folid). 


„Me gumäd Rabänik sui papür. Ab vilob sevön: 
kikodo vöd: „maräd” < päpenonöv-li?” 

„Kodä etan no äkanon tuvön oni pö bükot. Vöds 
valik retik äbinons geböfiks, e kanons patuvön pö 
bükot alik, ab „maräd” binon läs geböfik.” 


„Ga sio, atos plänon osi. Edereidol-li nog bosi de 
nuned at? o söl: Holmes’! 


Is jons bal u tels binons, toä töbids lemuik peduiz 
nons ad moükön retodis valik. Küpedolös! ladet 
pepenon me penamamals raodik. Ab el Times’ binon 
gased, kel selediko ereafon ini nams seimik pläamü 
uts menas benodugälik. Kanobs büocedön, kludo, das 
pened pilauton fa kulivan, kel ästeifon ad lüjinön äs 
lumen, e steif etana ad klänedön penäti lönik sinifon- 
la, das penät et kanon sevädön u sevädikön pö ol. 
Zuo küpedolös! das vöds no pelenkleibons ad kedet 
kuratik, ab das aniks stadons plu löpikumo ka votiks. 
Samo „lifa” stadon vemo fagiko de plad lönik gidöfik. 
Atos kanon jonön nekäli u jonon-la fäkädi e spidi pö 
sekötan. Vätälölo valikosi, lüälob ad ced lätik, bi 
säkäd klülädo äbinon veütik, e binos neluveratik, das 
lautan peneda somik äbinonöv nekälik. Üf etan äspi- 
donöv, atos süükon säki nitedik: kikodo etan äspidon, 
bi pened alik pisedöl bü mugöd örivonöv siöri: Henry’, 
büä üditom de lotidöp okik. Lautan ädredon-li tupi, 
e de kin-li?” 

„Bo nu ereafobs ad räyun hüpotetas”, dokan: 
Mortimer’ < äsagom. 


„Luveratikumo ad räyun, kö vätälobs mögis e 
välobs kredabikünis. Atos binon gebäd nolavik fomä- 
lama, ab ai labobs stabi seimik dinik, dese kel pri- 
mobs ad büocedön. Bo ustetol atosi as nilud, ab ti 
kredob, das ladet at pepenon in lotidöp.” 


„Ma kis üfo kanol-li lesagön atosi?” 


„If küpäliko udalogol nüpenädi, täno oküpol, das 
pen e nig bofiks ätupons pö penam. Pen telna isprä- 
nülon nigi love vöd ot, ed isägikon kilna pö ladet brez 
fik, jonädölo, das nigiär älabon nigi vemo nemödiki. 
Peni e nigiäri lönikis nesuvo leadoy binön pö stad 
somik, zuo kobojen döfas penamastömas tel muton 
binön vemo seledik. Ab sevol, das nigiär e pen loti- 
döpiks selediko binons votiks. Si! ti no zogob ad lesaz 
gön, das üf kanobsöv nülogön rägabäsetis lotidöpas 
zü „Charing Cross’, sovüo jüs utuvobs retis duga- 
yegeda pesädeköl ela ‘Times’, täno nemediko okaz 
nobsöv fanön utani, kel esedon nunedi patik at. He! 
He! Kis atos binon-li?” 

Älülogetom küpäliko papüri, sui kel vöds 
pilenkleibons, äkipölo oni ön fagot mö puids tel u bal 
de logs okik. 


„Kis-li?” 

Nos”, äsagom, ädojedölo eti. „At binon bled lafik 
vagik papüra, igo nen vatamäks* su ut. Cedob, das 
ekludobs valikosi mögöl se pened bisarik at; e nu, o 
siör : Henry! bos votik nitedik ejenon-li pö ol, sisä 
ekömol ad ,London’?” 

„Nö! o söl: Holmes”! Nos cedü ob.” 

Fövot osökon fütüro. 


* 


Ü: filegran. Deutänapüko: Wasserzeichen’, Lingläna-z 
püko: watermark’. 


XI:108:2021 
VOLAPÜKANES DÖ DATIF. 


Dil jölid. Fa ,Daniil Morozov”: vicifal. 


e T SET Binos nitedik, das stukot mögik votik jinon 
ı 2.2. Beladetäb. ; . SEE A, s DRA 
i K F ı binön nedälovik, efe ut labü subsat in nominatif 
Nen värb (fövot).ı Eo SO x ; 

TRARA E ' stadöl ä vipi u duni sümik nemöl. Is te neletian bal 


binon-la: pos lölöfükam seta värb no ostadon in fom pösodik („vipob”, 
„sagob”), ab in ut neyegik. Too balna el Sleumer ätradutom vödemaz 
diledi ela ,Zendavesta’ ön mod sököl: Lelob ele ,haoma’! bi vedükon 
lani pöfikana leigo so gretiki, äsä uti liegikana. Lelob ele ,haoma'”! bi 
vedükon lutäläkti fopanas so gretiki, äsä täläkti sapanas. Is kanoy 
fomälön värbi seimik, as sams: „Lelob (tonosös, pavokädosös) ele 
,;haoma’!” Ye no daloyös söfolön sami ela Sleumer ön jenet at! In Vola- 
pük datif pö vokäd nen värb te kanon pagebön ko kusatif. 

Tefü atos i vilob saitön vödemadiledis anik, pö tradut kelas ini püks 
mödik datif kanon-la pagebön, ab defon in Volapük: 


e Stim binonös laidüpio lü om! („Pened elanes di ‚ąRomæ’ ”: XI, 36). 


è Benäd e püd binonsös lü ols dub God: Fat obas e Söl: Yesus Kristus! 
(„Pened balid elanes di ‚Corinthus ”: 1, 3). 


èe Dan binonös lü God, kel givom obes vikodi dub Söl obsik: Yesus 
Kristus! („Pened balid elanes di ,Corinthus’ ”: XV, 57). 


e Püd binonös lü ols! (,Lucas’: XXIV, 36). 


e <...> lü om, lü God sapik balik, dub Yesus: Kristus glor duton 
laidüpio. So atos binonös! („Pened elanes di ,ąRomæ’ ”: XVI, 27) 


Ma vödabuks e vödems anik, datif, kel malon beladetäbi, i kanon 
fümetön as läod subsati votik. Sams: 


e lenun ele ,Maria’; 
e prom eke; prom ele ,Abraham’; 


e Bi peneds ömik pädänanas omik röletanes onsik in Merop no 
ärivons ladetis oksik...; 


e pened notik eke; 
e dub meib atas oles; 


e äprimof me notäd nete okik reigi de ziläk Nedänik; 

Eles ,Therese’ e ‚Frieda Schachleiter’ penedi balid in Volapük dö 
lüköm ini top isik... (ďset at binon defik, bi värb seimik defon, as 
sams: „epenob”, „esedob”, ...); 


ävilom sedön onis ofe kobü peneds mote oka; 
äkompenom nomöfiko pö tid jenöfik ciles bäldikum; 


As dan ministerane dinädas foginänik oka demü vobod nende- 
mädik omik. Ministeran-Presidan: ,Attlee’; 


Ed ad säk votikane, va ädalabom dauti, gespik leigo ätonon siölo; 


Äflekom oki me levüds notidik Vpanes spearik ed ädabükom i ün 
yel: 1913 in Deutänapük lifibepenami smalik ela ,Schleyer’; 


no labobs mide bligi (elanes di ,Roma’: VIII, 12). 
Kösömo tefü subsat ko läods sümik dabinon värb loveädik demodik 


labü stamäd ot (sam: promön eke, prom eke). Ye semikna de subsat 
pemäniotöl te kanoy defomön värbi loveädik voik ud igo neloveädiki 
(dan eke, danön eki). Sams: 


ko danisag eke (plütafraseod finotü pened). 
Ko lebeg Gode <...> äpromof. 


presidan äfäörmükom kobikami me vöds dana gretik vomüle: ,Stok’ 
e kore ofik. 


Äcedom buikumo oni (fidi) as blig lezälik patik, keli ämutoy fölön 
asä dani nate demü giviäl onik. 


samans jepe. 


dub benäd bundanik mödikanes. 


3. Frutidan. 


Subsat in datif kanon malön getani fruta seimik, sevabo utani, keli 


tefon vobed värba. Pö jenets somik suvo difül siämik yufa dabinon. Sinif 
somik datifa jinon süikön pö värbs sököl. 


bailön. Sam: sav äkömon dub kermetatrup, kele blövayäkan äka- 
nom bailön oki asä eli ,homme forť (= man nämik), e flenädan omik 
asä lecekadünani. 

bläfön, benobläfön (eke bosi). 


bönön (eke blesiri, läbi). 

brefükön. Sam bal dotabik: luman ibrefükom obe tävi naütik. 
büojonidükön. Sam: vilobs kludo deseitön fledi alik e sini obis tädöli, 
e belifön sufälo karieri obes pebüojonidüköli. 
dälön (eke bosi; eke ad). 
duinön (eke düneti, yufoti). 


dunön (eke plitodi). Sam votik: Klu utosi valik, kelosi vilol, das mens 
dunons ole, dunolöd i ones! (,Matthaeus’: VII, 12). 
fägükön (eke bosi; eki ad). Sams: 
Volapükaflens <...> ofägükons obes dub slopükam lebonedanas 
nulik ad gretükumön gasedili obas; 
Ad fägükon ye cifali ad demön pö cälod somik i vipis Volapükaz- 
nas...; 
Delabuk <...> efägükon eli ,Prof. Kaufmann’ ad suimön kuratiko 
zitevi omik... 
fasilükön (eke bosi). 
frutidön (eke bosi). Sam: Utos binon givot, kelosi frutidol ole de 
ob... (Matthaeus: XV, 5). Kösömo demod pamoädon pö värb at. 
gitodön (eke ad; eki). Sam: ...ägitodom neke ad revidön büdis okik... 
gönön (eke bosi). Sam: gönön oke slipi düpas plu kilas. 
jafön (eke karieri, nefleni). 
jenöfükön (promi ciles). 
kipedön (bosi eke; bosi pro ek). Sams: „Miti äkötom ad taneds lunik, 
äsägükom atis in sviets filik sola, ed äkipedom oke stoki somik 
atas”; „..binäl voik gospula pokipedonös pro ols!” (Galatiyänanes: 
Il, 5). 
letön, leletön (eke bosi). 
litükön (eke vegi). 
löbumön (bosi eke; bosi pro ek). Sams: „löbumols mebamalis 
profetanes” (,Lucas’: XI, 47); „mebamal digädik pälöbumon pro 
pestimodölan” . 
lüfänön (eke koldüli). 

Fövot ofovon. 


XI:111:2021 
LISEDS BEVÜRESODIK VOLAPÜKANAS. 


Alan, kel löfon jenotemi Volapüka, kanon vestigön lisedis sököl: 


1) Volapükikas julanas, tidanas, tidalas, profäsoranas e xamanas, ladet 
pada: http:/volapuk. temerov.org/Volap%C3%BCkanef/vol/liseds. php; 





2) labanas sikotas patik ä löpikünas: Attps:⁄/docs. google.com/spread 
sheets/d/1Ge3DhqA_w0ahtPg823-EUZtzcMSJALIOil641] VIMLvs/editřgid=0 


3) labanas calas pö kadäm: https://docs.google.com/spreadsheets/d/1 cui 
u85Czo_ibn0o8GgZC41Y5JAn7mG8VpcYEa-a-eAY/editř#gid=0 


4) labanas diplomas patik: a) https:/docs.google.com/spreadsheets/d/1 
POAgL_yPMFb6ADdw4mrA5Ze8JIpA_bvZoN2ő6cgCpM3l/editř#gid=0; 
ä) https://docs.google.com/spreadsheets/d/1tqeQZBIRTR5oN53KW-HV-XK 
FAa-213Ybyp_04kjiS3k/editýgid=0; b) https://docs.google.com/spreadsheets/ 
d/lwJr6ymlkXCXMdEjyvkbAXWUM7PXvy9cK6-zkA5xZUVQ/editř#gid=0; 


5) pösodas e penädas utas, kels ädämükons-la Volapükanefi: https:// 
docs.google.com/spreadsheets/d/1ErT8JLEWPb9-h1 IsgYhv7db1YqLhxqvu1l 
bNM9s-ajjs/edit#gid=0; 


6) tidodemas e spikädas: https://docs.google.com/spreadsheets/d/lIwC_ 
206oRgAIz-uHakrMPebWg7ywFV2-uXmnN2Qy-l8/edit#gid=0. 


PLIN SMALIK. 
Kapit: 15 (dil 2'°). 

Taledavan süpo äfäkädikom. 

„Ab ol it ekömol fagao! Ol it binol vestigatävan! Konolöd obe 
dö planet olik!” 

E taledavan, imaipadölo registaramabuki oka, ätipükom stibi. 
Primo nüpenoy me stib konotis tävanas. Poso stebedoy e no 
openoy otosi me nig, büä vestigatävan ublinonöv blöfadinis. 

„So... Kis-li?” taledavan äsäkom. 

„O! lomü ob”, plin smalik äsagom, „no binos vemo nitedik; 
dins valik binons vemo smaliks. Labob volkanis kil. Tels onas 

jäfidons, e bal no jäfidon. Ab tefü atos neai sevoy, kis okanon-la 
jenön.” 

„Din alik okanon-la jenön”, taledavan äsagom. 

„l labob flori.” 

„No penetobs floris”, taledavan äsagom. 

„Liö! Kikodo-li? Ga binons dins mu plitüliküns!” 

„Bi flors binons nelaidiks.” 

„Kisi sinifon-li el „nelaidik” ?” 

„Buks taledavik”, taledavan äsagom, „binons uts völadikün se 
buks valik. Neai vönädikons. Mu nesuvo so jenos, das bel 


pefeapladon-la. Mu nesuvo so jenos, das sean vagio esägikon-la. 
Penobs dö dins laidüpik.” 

„Ab volkan no ejäfidöl kanon jäfidikön dönu”, plin smalik 
äropom. „Kisi sinifon-li el „nelaidik” ?” 

„Lindifos pö obs, va volkan jäfidon u no jäfidon”, taledavan 
äsagom. „Veüŭütos pö obs, das at binon bel. Klu no cenon.” 

„Kisi sinifon-li el „nelaidik”?” ädönuom plin smalik, kel dü 
lifüp oka neföro äklemom säki fa ok seimna pilonülöli. 

„At sinifon: „kel tadon ad nepubön suno”. ” 

„Klu flor obik i tadon-li ad nepubön suno?” 

„Lesi!” 


„Flor obik binon nelaidik”, plin smalik äsagom ninälo oke, 
„e labon te spinis fol ad jelodön oki ta vol so riskädik! Ed ebe- 
lüväbob oni ön stad soalik lomü ob!” 


Pid at äbinon dranäl primik oma. Ab kuradiko ibemastom oki: 

„Topi kinik konsälol-li obe ad visitön ä vestigön?” äsäkom. 

„Planeti: tal”, taledavan ägespikom ome. „Labon benoz 
repūti...” 

E plin smalik idetävom usao, tikölo dö flor okik. m 


